**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 2249/2023

**22a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov** (tlač 22a)

**Výbor Národnej rady Slovenskej republiky pre zdravotníctvo** ako gestorský výbor pri rokovaní o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22);(ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 62 zo 8. decembra 2023 po prerokovaní vládneho návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre zdravotníctvo.

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval vládny návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22) dňa 24. januára 2024 a odporučil Národnej rade Slovenskej republiky návrh zákona schváliť s jednou zmenou (uznesenie č. 34 z 24. januára 2024).

**Výbor Národnej rady Slovenskej republiky pre hospodárske záležitosti**  prerokoval vládny návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22) dňa 30. januára 2024 a odporučil Národnej rade Slovenskej republiky návrh zákona schváliť s pripomienkou (uznesenie č. 23 z 30. januára 2024).

**Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22) dňa 31. januára 2024 a odporučil Národnej rade Slovenskej republiky návrh zákona schváliť s pozmeňujúcimi návrhmi (uznesenie č. 19 z 31. januára 2024).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

1. **V čl. I bode 1, § 2** ods. 3 písm. s) sa na konci pripájajú tieto slová: „patriaci do novej kategórie tabakových výrobkov,“.

Doplnenie definície nového pojmu v zmysle jeho vymedzenia v Delegovanej smernici Komisie (EÚ) 2022/2100, ktorou sa mení smernica 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa vypúšťa bod 2.**

Nasledujúce body sa primerane prečíslujú.

Navrhovaný alternatívny spôsob merania a overovania upravených hodnôt určitých látok zasahuje do prebrania daného ustanovenia, nakoľko Smernica 2014/40/EÚ o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES, stanovuje iba presne uvedené normy na meranie emisií dechtu, nikotínu a oxidu uhoľnatého podľa ISO 4387, 10315, 8454 a 8243.

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. I sa vypúšťa bod 7.

Nasledujúce body sa primerane prečíslujú.

Návrhom zákona sa transponuje smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov. Za tým účelom sa má rozšíriť kategória tabakových výrobkov o nový tabakový výrobok, ktorým je zahrievaný tabakový výrobok s cieľom zakázať uvádzať na trh tabakové výrobky s charakteristickou arómou alebo obsahujúce arómy v akýchkoľvek ich zložkách, ako napríklad vo filtroch, papieroch, baleniach, kapsuliach, alebo akékoľvek technické prvky umožňujúce zmenu vône alebo chuti dotknutých tabakových výrobkov alebo ich intenzity dymu, ktorý už existuje pre cigarety a tabak na vlastnoručné zhotovenie cigariet. V súvislosti s implementáciou tejto smernice vzniknú náklady na zmeny vo výrobe, predaji, školení zamestnancov, nových marketingových aktivitách. Taktiež nemožno opomenúť negatívny vplyv, ktorý vznikne pri likvidácii nepredaných zásob, výrobných a predajných zariadení. Aj preto dochádza k implementácii požiadaviek smernice v okolitých štátoch až od 1. januára 2025, aby bol vytvorený dostatočný časový priestor na prípravu podnikateľov na riadne uplatňovanie nových vyššie uvedených požiadaviek a obmedzení, ktoré zo zákona vyplynú. Navrhuje sa, aby bola účinnosť novely zákona stanovená na 1. január 2025, čím sa zosúladí s očakávanými účinnosťami zmien v okolitých štátoch. Zabráni sa tým na jednej strane nákupnej turistike a tiež sa zabráni znevýhodneniu postavenia domácich podnikateľov.

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. II sa slová „1. marca 2024“ nahrádzajú slovami „1. januára 2025“.

Návrhom zákona sa transponuje smernica Komisie (EÚ) 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov. Za tým účelom sa má rozšíriť kategória tabakových výrobkov o nový tabakový výrobok, ktorým je zahrievaný tabakový výrobok s cieľom zakázať uvádzať na trh tabakové výrobky s charakteristickou arómou alebo obsahujúce arómy v akýchkoľvek ich zložkách, ako napríklad vo filtroch, papieroch, baleniach, kapsuliach, alebo akékoľvek technické prvky umožňujúce zmenu vône alebo chuti dotknutých tabakových výrobkov alebo ich intenzity dymu, ktorý už existuje pre cigarety a tabak na vlastnoručné zhotovenie cigariet. V súvislosti s implementáciou tejto smernice vzniknú náklady na zmeny vo výrobe, predaji, školení zamestnancov, nových marketingových aktivitách. Taktiež nemožno opomenúť negatívny vplyv, ktorý vznikne pri likvidácii nepredaných zásob, výrobných a predajných zariadení. Aj preto dochádza k implementácii požiadaviek smernice v okolitých štátoch až od 1. januára 2025, aby bol vytvorený dostatočný časový priestor na prípravu podnikateľov na riadne uplatňovanie nových vyššie uvedených požiadaviek a obmedzení, ktoré zo zákona vyplynú. Navrhuje sa, aby bola účinnosť novely zákona stanovená na 1. január 2025, čím sa zosúladí s očakávanými účinnosťami zmien v okolitých štátoch. Zabráni sa tým na jednej strane nákupnej turistike a tiež sa zabráni znevýhodneniu postavenia domácich podnikateľov.

**Výbor NR SR pre zdravotníctvo**

**gestorský výbor odporúča s c h v á l i ť**

**5. V čl. II** sa slovo „marca“ nahrádza slovom „apríla“.

V súvislosti s touto zmenou sa v čl. I, 7. bode, nadpise § 21c slovo „marca“ nahrádza slovom „apríla“, v § 21c sa slovo „marcom“ nahrádza slovom „aprílom“ a slová „šiestich mesiacov odo dňa účinnosti tohto zákona“ sa nahrádzajú slovami „1. októbra 2024“.

Pozmeňujúci návrh zabezpečuje posunutie účinnosti návrhu zákona vzhľadom na potrebu dodržania lehoty podľa čl. 102 ods. 1 písm. o) Ústavy Slovenskej republiky. Z dôvodu premietnutia tejto zmeny do celého návrhu zákona je potrebné upraviť prechodné ustanovenie v návrhu zákona, kde sa zároveň navrhuje nahradenie jednej z lehôt konkrétnym dátumom.

**Ústavnoprávny výboru NR SR**

**Výbor NR SR pre hospodárske záležitosti**

**gestorský výbor odporúča n e s c h v á l i ť**

**V.**

Gestorský výbor na základe stanovísk výborov k  vládnemu návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22) **s c h v á l i ť s pozmeňujúcimi návrhmi.**

1. Spoločná správa obsahuje **5** pozmeňujúcich návrhov.

gestorský výbor súčasne navrhol, aby sa

* o  bodoch **1 až 4** hlasovalo **s p o l o č n e**  s návrhom gestorského výboru **schváliť.**
* o bode **5**  hlasovalo osobitne s návrhom gestorského výboru **neschváliť.**

2. Poveril spoločného spravodajcu výborov **Petra S l y š k a,** aby v súlade s § 80 ods. 1 zákona č. 350/1996 Z. z. o rokovacom poriadku Národnej rady Slovenskej republiky informoval Národnú radu Slovenskej republiky o výsledku rokovania výborov a súčasne poveril poslanca **Karola J a n a s a**, člena Výboru Národnej rady Slovenskej republiky pre zdravotníctvo za náhradníka v prípade neúčasti spravodajcu.

Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov v znení neskorších predpisov (tlač 22a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 21 z 31. januára 2024.

Bratislava, 31. januára 2024

**Vladimír B a l á ž, v. r.**

predseda

Výboru Národnej rady Slovenskej republiky

pre zdravotníctvo